Antonio David Jiménez

Antonio David Jiménez Pentinel () er ein spansk tidlegare hinderløpar frå Sevilla. Han vart i 2002 europameister på 3 000 meter hinder.

Den 8. juni 2001 i heimbyen sprang Jiménez livsbeste 8.11,5 på 3 000 meter hinder. Seinare same sommaren vart han sjettemann i øvinga ved VM i friidrett 2001 i Edmonton. I mars 2002 vart han nummer 2 etter landsmannen Alberto García på 3 000 meter ved Hall-EM i Wien. Eit knapt halvår etter kneip Jiménez gullmedaljen på 3 000 m hinder ved Friidretts-EM i München. Med sluttida 8.24,34 slo han nederlendaren Simon Vroemen med 0,11 sekund. Under dei olympiske leikane i Aten i 2004 enda Jiménez på 14. plass på 3 000 m hinder. Sidan vart han sjettemann i hinderløpet i VM i friidrett 2005 i Helsinki, og femtemann i EM i friidrett 2006 i Göteborg.

Doping
I mars 2014 vart Jiménez og 12 andre personar gripne av politiet, etter at ein dopingring vart avdekt. I bustaden til Jiménez fann politi ulike dopingmidlar. Han vart stengt ute frå idrett i tre år.

Kjelder

Antonio David JIMÉNEZ | Profile | World Athletics
Denne artikkelen bygger på «Antonio David Jiménez» frå ,  den 15. august 2023.  
Denne artikkelen bygger på «Antonio David Jiménez» frå ,  den 15. august 2023.  

Kategori:Spanske mellomdistanseløparar
Kategori:Europameistrar i friidrett for Spania
Kategori:Spanske deltakarar under sommar-OL 2004
Kategori:Friidrettsutøvarar under sommar-OL 2004